Source: https://www.riigiteataja.ee/akt/411042017014?leiaKehtiv
Timestamp: 2020-07-03 16:23:14+00:00
Document Index: 472940

Matched Legal Cases: ['§ 4', '§ 5', '§ 6', '§ 7', '§ 8', '§ 9', '§ 17', '§ 2', '§ 3', '§ 4', '§ 5', '§ 6', '§ 7', '§ 8', '§ 9']

§ 4 Taotluse esitamine müügipileti saamiseks
§ 5 Müügipileti väljastamine
§ 6 Müügipileti väljastamisest keeldumine
§ 7 Müügipileti kehtetuks tunnistamine
§ 8 Nõuded müügikohale ja kujunduspõhimõtted
§ 9 Kohustused tänaval kauplemisel
RT IV, 17.05.2019, 3
Vastu võetud 06.04.2017 nr 2
RT IV, 11.04.2017, 14
jõustumine 14.04.2017
08.05.2019 RT IV, 17.05.2019, 1 10.06.2019
Määrus kehtestatakse "Kaubandustegevuse seadus" § 17 lg 4 ja Võru Linnavolikogu 14. detsembri 2016 määruse nr 33 "Müügipileti hinna kehtestamine ja volituse andmine" § 2 ja § 3 alusel.
(1) Määrus reguleerib tänavakaubanduse korda Võru linnas.
2) ajutise müügikoha paigaldamisele maa-alale, mis ei ole Võru linna omandis.
Käesolevas määruses kasutatakse termineid kaubandustegevuse seaduses sätestatud tähenduses. Lisaks kasutatakse määruses termineid järgmises tähenduses:
1) tänavakaubandus ─ kauba või teenuse müük linnavalitsuse poolt lubatud kohas kaubanduse korraldaja omandis või valduses oleva müügikoha kaudu;
2) kandekaubandus ─ kauba jaemüük, mis toimub käest, käsikorvist, kandelaualt või muust müüja poolt kantavast või liigutatavast inventarist, kus müüja pakub kaupa ning peatub ainult kauba müügiks;
3) müügikoha inventar (edaspidi inventar) ─ telk, ratastel müügilett, kaubandusliku teabe tahvel, müügiriiul, müügistange, lauad/toolid, prügikast, päevavari, markiis, jahutus- ja sügavkülmkapp, valgusti, gaasisoojendi, konteinerhaljastus, atraktsioonid ja muu müügikohaga seostatav inventar.
(1) Võru linnas on lubatud tänaval kaubelda (tänavakaubandus):
1) müügipileti alusel Tamula supelrannas vastavalt lisas 1 näidatud müügikohtades jäätise, karastusjookide, kodumaiste marjade ja puuviljadega, ajalehtede ja suveniiridega;
2) ilma müügipiletita Võru linnakalmistul vastavalt lisas 2 näidatud müügialal lillede, pärgade, küünalde ja muu kalmistuga seostatava kaubaga;
3) ilma müügipiletita Vabaduse väljakul vastavalt lisas 3 näidatud müügialal lilledega.
4) ilma müügipiletita Seminari väljakul lisas 5 näidatud müügialal asuvatel laudadel kodumaiste aia- ja metsasaadustega, talukaupadega, omatehtud käsitööesemete (sh suveniirid) ning lilledega. Üks kaupleja võib oma toodangut müüa, hõivates laua pikkusest mitte rohkem kui 3 m.
[RT IV, 17.05.2019, 1 - jõust. 10.06.2019]
(2) Kandekaubandus on lubatud müügipileti alusel lähtuvalt avalikust huvist linnale kuuluval maa-alal.
§ 4. Taotluse esitamine müügipileti saamiseks
Müügipileti saamiseks esitab kaupleja linnavalitsusele kirjaliku taotluse (lisa 4), millele on lisatud järgmised dokumendid:
1) inventari olemasolul selle värvifoto;
2) kandekaubanduse korral kauplemiseks kasutatava inventari värvifoto.
§ 5. Müügipileti väljastamine
(1) Müügipileti väljastab, väljastamisest keeldub või tunnistab kehtetuks linnavalitsuse määratud ametnik.
(2) Müügipileti väljastamisel hindab linnavalitsuse määratud ametnik müügikoha sobivust linnaruumi.
(3) Taotlused menetletakse laekumise järjekorras.
(4) Juhul kui, taotluse menetlemisel selgub, et soovitud asukohta ei ole võimalik müügipiletit väljastada, kuid on olemas vaba müügikoht teises kohas ja taotlejale see sobib, on müügipileti väljastajal õigus pakkuda eelisjärjekorras taotlejale vaba kohta.
(5) Müügipilet ei ole võõrandatav ega üle antav.
(6) Müügipilet väljastatakse hiljemalt 7 tööpäeva jooksul, arvates müügipileti taotlemiseks viimase vajaliku dokumendi saamisest.
(7) Müügipileti eest on taotleja kohustatud tasuma hiljemalt 3 tööpäeva jooksul, arvates müügipileti väljastamisest.
§ 6. Müügipileti väljastamisest keeldumine
(1) Müügipileti väljastamisest võib keelduda kui:
1) tänavakaubandus või kandekaubandus ei vasta käesoleva määruse paragrahv 8 sätestatud nõuetele;
3) tänavakaubandus või kandekaubandus on vastuolus muude õigusaktidega;
4) tänavakaubanduseks määratud aladel on müügikohad täitunud;
5) kaupleja on rikkunud eelneval hooajal maa-ala kasutamise tingimusi ning jätnud rikkumised määratud tähtajaks kõrvaldamata.
(2) Müügipileti väljastamisest keeldumine otsustatakse hiljemalt 7 tööpäeva jooksul arvates taotluse esitamisest.
§ 7. Müügipileti kehtetuks tunnistamine
Müügipileti võib tunnistada kehtetuks eelkõige, kui taotleja:
1) on teatanud kirjalikult soovist müügipilet kehtetuks tunnistada;
3) ei ole müügipileti eest tasunud 3 tööpäeva jooksul, alates müügipileti väljastamisest.
§ 8. Nõuded müügikohale ja kujunduspõhimõtted
Müügikoha paigaldamisel lähtutakse järgmistest nõuetest ja kujunduspõhimõtetest:
1) on lubatud päevavarjude või markiiside vm tekstiilist varjude kasutamine. Andmed nende värvilahenduse, suuruse ja konstruktsiooni kohta esitatakse taotluses;
2) kioskina kasutatava ajutise müügikoha juurde ei ole lubatud paigutada eraldiseisvaid külmikuid;
3) ei ole lubatud ladustata ajutisel müügikohal tänavale tühja taarat, kaubakaste jms;
4) inventaris on kohustuslik kasutada kaubandusliku teabega infotahvlit ettevõtja kohta.
§ 9. Kohustused tänaval kauplemisel
(1) Kauplejal on kohustus hoida kaubanduse korraldaja poolt väljastatud müügipilet alles kuni kauplemise lõpuni ja määratud ametniku nõudmisel esitada see kontrollimiseks.
(2) Paragrahvi 3 lõike 1 punktis 4 nimetatud müügiala laudade kasutamisel on kauplejal kohustus korraldada kauba väljapanek ja kaubatagavarade paigutus sellisel viisil, et müügilaudade vahekäigud on jalakäijatele liikumiseks piisava laiusega. Kaupleja on kohustatud hoidma müügilaua ümbruse puhtana, seejuures ei ole lubatud ladustada tühje kaubakaste, taarat jms.
(3) Paragrahvi 3 lõike 1 punktis 4 nimetatud müügiala juures on lubatud ainult väiksemõõduline esmavajalik müügikohaga seostatav inventar (nt. toolid, pingid, väiksed kaubakastid). Linnavalitsusel on õigus hinnata kasutatava müügiinventari sobivust selle ümbruskonda.
Järelevalvet käesoleva määruse täitmise üle teostab Võru Linnavalitsus.
Lisa 1 Asendiplaan Tamula rannas
Lisa 2 Asendiplaan Võru linnakalmistul
Lisa 3 Asendiplaan Vabaduse väljakul
Lisa 4 Taotlus müügipileti väljastamiseks
Lisa 5 Seminari väljaku müügiala